VDSS Sodba Psp 81/2025
Sodna praksa Višjega delovnega in socialnega sodišča, 2025-05-07

Edo Škrabec (preds.), mag. Lilijana Strban (poroč.), mag. Biserka Kogej Dmitrovič

Tožnica je bila uživalka vdovske pokojnine od smrti moža do dneva odpada otroka dne 3. 12. 2023. Ta trenutek je ključen za ugotavljanje izpolnjevanja pogojev ob določbi šestega odstavka 110. člena ZPIZ-1. Tožnica tudi na ta dan ni izpolnjevala starostnega pogoja iz 53. člena ZPIZ-2. Skladno s 1. alinejo prvega odstavka 53. člena ZPIZ-2 bi morala tožnica dopolniti starost 58 let ali skladno s tretjim odstavkom 53 let. Tožnica tega pogoja ni izpolnila, saj je dopolnila 52 let in 5 mesecev starosti. Uporaba milejših določb glede starosti po določbah ZPIZ-1 v zvezi s 392. členom ZPIZ-2 bi bila mogoča le, če bi tožnica zasledovano starost več kot 48 let dopolnila do 31. 12. 2012, kar bi ji omogočilo ugodnejšo obravnavo po 110. členu ZPIZ-1.

Pritožba se zavrne in se potrdi sodba sodišča prve stopnje.

1. Sodišče prve stopnje je zavrnilo tožbeni zahtevek na odpravo odločb toženca številka zadeve: ..., številka dosjeja: ... z dne 5. 7. 2024 in iste številke zadeve in dosjeja z dne 12. 3. 2024 ter da se tožnici prizna pravica do vdovske pokojnine.

2. Zoper sodbo se pritožuje tožnica iz razloga nepopolno in nepravilno ugotovljenega dejanskega stanja ter zmotno uporabljenega materialnega prava. Predlaga, da pritožbeno sodišče sodbo spremeni in zaradi njenega zdravstvenega stanja vrne zadevo tožencu v novo odločanje.

V času zapustnikove smrti je bila tožnica njegova soproga. Iz predložene dokumentacije je razvidno, da jo je pokojni mož preživljal ves čas s svojo plačo. Nosilec pokojninsko invalidskega zavarovanja iz BiH ni navedel, kakšnega zdravstvenega stanja je tožnica. Čeprav ni izpolnila starosti, na katero se sklicuje toženec in sodišče, je ključno, da je pri njej prišlo do poslabšanja zdravstvenega stanja. Skladno z EKČP se je odločila za uveljavitev vdovske pokojnine za dobo, ki jo je pokojni soprog izpolnil v Sloveniji.

4. Po preizkusu zadeve v skladu z drugim odstavkom 350. člena Zakona o pravdnem postopku (Ur. l. RS, št. 26/99 s spremembami, v nadaljevanju ZPP) pritožbeno sodišče ugotavlja, da je sodišče prve stopnje popolnoma in pravilno ugotovilo dejansko stanje in pravilno uporabilo materialno pravo. V postopku ni prišlo do procesnih kršitev iz določb drugega odstavka 339. člena ZPP, na katero pazi pritožbeno sodišče po uradni dolžnosti.

5. Predmet sodne presoje sta odločbi toženca številka zadeve: ..., številka dosjeja: ... z dne 5. 7. 2024 ter ista številka zadeve in dosjeja z dne 12. 3. 2024, s katero je bila zavrnjena zahteva za priznanje pravice do vdovske pokojnine. Ugotovljeno je bilo, da pri tožnici niso izpolnjeni starostni pogoji za priznanje pravice do vdovske pokojnine, ki jih določa veljavna zakonodaja.

6. V zadevi je sporno, ali tožnica izpolnjuje pogoje za priznanje pravice do vdovske pokojnine iz naslova zatrjevane popolne nezmožnosti za delo.

7. Pravna podlaga za razrešitev sporne zadeve je upoštevajoč Sporazum o socialnem zavarovanju med Republiko Slovenijo in Bosno in Hercegovino (Ur. l. RS, št. 37/2008, MP št. 10/2008, v nadaljevanju Mednarodni sporazum) in prvi odstavek 392. člena Zakona o pokojninskem in invalidskem zavarovanju (ZPIZ‑2), Zakon o pokojninskem in invalidskem zavarovanju (ZPIZ‑1). Sodišče je v 5. točki obrazložitve pravilno obrazložilo, da pri ugotavljanju izpolnitve pogojev za priznanje določenih pravic iz obveznega pokojninskega in invalidskega zavarovanja v skladu z 2. členom v zvezi s 1. členom citiranega Mednarodnega sporazuma vsaka država pogodbenica upošteva svojo zakonodajo. ZPIZ-2 v prvem odstavku 392. člena določa, da lahko družinski člani umrlega, ki so do uveljavitve tega zakona izpolnili starost za pridobitev pravice do vdovske ali družinske pokojnine po 110., 119., 421. in 425. ter 426. členu ZPIZ-1 uveljavijo pravico do vdovske ali družinske pokojnine po ZPIZ-1 tudi po uveljavitvi tega zakona, če so izpolnjeni pogoji, določeni v 109. členu ZPIZ-1.

8. Iz listin upravnega in sodnega spisa izhaja, da je bila tožnica uživalka vdovske pokojnine od smrti moža

Ta trenutek je tako ključen za ugotavljanje izpolnjevanja pogojev ob določbi šestega odstavka 110. člena ZPIZ-1. Tožnica tudi na ta dan ni izpolnjevala starostnega pogoja iz 53. člena ZPIZ-2.

Skladno s 1. alinejo prvega odstavka 53. člena ZPIZ-2 bi morala tožnica dopolniti starost 58 let ali skladno s tretjim odstavkom 53 let. Tožnica tega pogoja ni izpolnila, saj je dopolnila 52 let in 5 mesecev starosti. Sodišče je v 7. točki obrazložitve pravilno pojasnilo, da bi bila mogoča uporaba milejših določb glede starosti po določbah ZPIZ-1 v zvezi s 392. členom ZPIZ-2 le, če bi tožnica zasledovano starost več kot 48 let

dopolnila do 31. 12. 2012, kar bi ji omogočilo ugodnejšo obravnavo po 110. členu ZPIZ-1.

9. Nenazadnje pa je neuspešen tudi pritožbeni očitek o tožničinem slabem zdravstvenem stanju. Sodišče je v 10. točki obrazložitve pravilno izpostavilo, da sklicevanje tožnice na izpolnjevanje pogojev zaradi slabega zdravstvenega stanja in posledično njene popolne nezmožnosti za delo, ne more biti predmet tega socialnega spora, saj je že drugostopni organ toženca odločil, da bo o pravici na tej podlagi odločeno v novem postopku. Ker ugotavljanje popolne nezmožnosti za delo terja predvsem znanje medicinske stroke, bo toženec upoštevajoč medicinske kriterije presojal izpolnjevanje pogojev tožnice tudi po tej podlagi. Pravilna je zato ugotovitev sodišča, da je lahko predmet presoje v tem socialnem sporu samo odločba o prenehanju pravice na podlagi neizpolnjevanja starostnega pogoja.

10. Upoštevajoč obrazloženo je potrebno pritožbo na podlagi 353. člena ZPP kot neutemeljeno zavrniti in potrditi zavrnilno sodbo sodišča prve stopnje.

Pogoji morajo biti izpolnjeni tako na strani umrlega zavarovanca, kot glede na 110. člen na strani zavarovanega družinskega člana.

Otroku je prenehala pravica do družinske pokojnine zaradi dopolnjenega 26. leta.

Ki je veljal v času, ko je tožničinemu otroku prenehala pravica do družinske pokojnine.

Skladno z določilom šestega odstavka 110. člena ZPIZ-1.

Sporazum o socialnem zavarovanju med Republiko Slovenijo in Bosno in Hercegovino - člen 1, 2

Zakon o pokojninskem in invalidskem zavarovanju (2012) - ZPIZ-2  - člen 53, 53/1, 53/1-1, 392, 392/1

Zakon o pokojninskem in invalidskem zavarovanju (1999) - ZPIZ-1  - člen 109, 110, 110/6, 119, 421, 425, 426

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.